Diari Oficial de la Generalitat Valenciana


Sumari del DOGV 8590, del 12-07-2019 (2019/6637)

Informació pública de l'execució de la sentència relativa al Programa d'actuació integrada U-3.
-----------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6637


Data del document
:   26-05-2019

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * administració local
    * pla d'urbanisme

Informació pública de l'execució de la sentència relativa al Programa d'actuació integrada U-3. [2019/6637]  
Assumpte: Programa d'actuació integrada per al desenvolupament de la unitat d'execució UE-3, l'aprovació provisional del qual va ser elevada a definitiva mitjançant Acord del Ple de l'Ajuntament de 26 de març de 2013.  
Motiu: compliment de la Sentencia número 504, de 6 de juliol de 2018, del Tribunal Superior de Justícia de la Comunitat Valenciana, Sala Contenciosa Administrativa, Secció primera.  
El Ple de l'Ajuntament, en sessió extraordinària celebrada el 24 de maig de 2019 (minuta 8/19), va adoptar acord sobre l'assumpte de l'ordre del dia número 4.1:  
«4.1. Proposta del regidor delegat d'Urbanisme, de 16 de maig de 2019, en compliment de la Sentència número 266/2016, dictada pel Jutjat Contenciós Administratiu número 2 de València en el procediment ordinari 155/2014-c, i la Sentència número 504, dictada per Tribunal Superior de Justícia de la Comunitat Valenciana, Sala Contenciosa Administrativa, Secció primera, en el recurs de apel·lació 3/2017 contra la Sentència 266/2016.  
Es concreta en la part dispositiva de l'acord adoptat el següent:  
  
«Primer. Donar compliment a la Sentencia número 504, de data 6 de juliol de 2018, dictada pel Tribunal Superior de Justícia de la Comunitat Valenciana, Sala Contenciosa Administrativa, Secció primera, en la qual en la part dispositiva diu:  
?Decidim  
Que en relació amb el recurs d'apel·lació número 3/17, interposat pel procurador dels tribunals José Antonio Peiró Guinot, en nom i representació de Francisco Javier, Juan Antonio i Olga Tormo Vento, assistits pel lletrat Francisco Luis Blanc Clavero, contra la Sentència número 266/16, de 20 d'agost, dictada en el recurs contenciós administratiu número 155/14, tramitat pel Jutjat Contenciós Administratiu número 2 de València, sobre pla de reforma interior, adjudicació de la condició d'urbanitzador i conveni urbanístic, hem de fer els pronunciaments següents:  
a) Estimar parcialment el recurs d'apel·lació formulat.  
b) Revocar en el que siga necessari la sentència dictada.  
c) Entrant a conéixer sobre el fons de la qüestió debatuda, estimar el recurs contenciós administratiu plantejat contra l'acte que aprova definitivament el Programa d'actuació integrada de la unitat d'execució tres de sòl urbà i l'adjudicava definitivament, com a agent urbanitzador, a la mercantil Argent 21, SAU, així com el contracte subscrit entre l'Ajuntament de Canals i Argent 21, SAU, en data 11 de desembre de 2013, per al desenvolupament i execució del programa d'actuació citat; actes que anul·lem, únicament i exclusivament, pel que fa a la indemnització convinguda per l'urbanitzador i l'Administració respecte a l'adoberia propietat del primer, integrada en la clàusula 4a del conveni, com a despesa variable, per un import de 794.488,98.  
  
d) Confirmar la desestimació del recurs indirecte plantejat contra el Pla de reforma interior.  
e) Tot això, sense fer expressa imposició de les costes causades.-  
I a la interlocutòria d'aclariment de la Sentencia número 504/18, dictada l'11 de setembre de 2018, que en la seua part dispositiva indica:  
?La Sala acorda: que ha de rectificar i rectifica l'error material a què es refereix el fet segon de la present resolució en el sentit que ha de dir, tant en el fonament de dret huité com en la dispositiva de la sentència: «clàusula 8a del conveni»?.  
  
Segon. En execució de sentència:  
a) Respecte al Programa d'actuació integrada per al desenvolupament de la unitat d'execució UE-3, l'aprovació provisional del qual va ser elevada a definitiva mitjançant Acord del Ple de l'Ajuntament el 26 de març de 2013, queden sense efecte les referències contingudes en els documents que integren aquell a la indemnització convinguda per l'urbanitzador i l'Administració respecte a l'adoberia propietat del primer.  
Per a constància d'això s'adjuntarà al programa, com a annex, certificat del present acord, i s'estén diligència d'incorporació en la caràtula d'aquell.  
b) Respecte al contracte per al desenvolupament i execució del Programa d'actuació integrada U-3, subscrit entre l'Ajuntament de Canals i la mercantil Argent XXI, SAU, l'11 de desembre de 2013, deixar sense efecte la indemnització convinguda per l'urbanitzador i l'Administració respecte a l'adoberia propietat del primer, integrada en la clàusula 8a del conveni, com a despesa variable, per un import de 794.488,98 €segons sentència.  
Per a constància d'això s'adjuntarà al contracte, com a annex, certificat del present acord, i s'estén diligència d'incorporació en el primer full d'aquell.  
Tercer. Requerir la mercantil Argent XXI, SAU, perquè aporte exemplar del contracte a l'efecte d'incorporar l'annex i la diligència acordada.  
Quart. Donar publicitat de l'acord que s'adopte en els mateixos termes que el programa i contracte afectats i remetre certificat de l'acord als registres públics que pertoquen perquè en prenguen coneixement i efectes.  
Cinqué. Remetre el certificat de l'acord que s'adopte al Jutjat Contenciós Administratiu número 2 de València, i notificar-ho als interessats.  
Sisé. Contra l'acord que s'adopte no es pot interposar cap recurs, i els interessats podran promoure incident en execució de sentència davant l'òrgan jurisdiccional».  
Cosa que es publica perquè se'n prenga coneixement.  
  
Canals, 26 de juny de 2019.- L'alcaldessa: María José Castells Villalta.